
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	23.09.2026.
	Nr. RD-26-1056-lē

	
	(prot. Nr. 30, 27. §)




Par Rīgas valstspilsētas pašvaldības zemes vienības (zemes starpgabala) Krišjāņa Barona ielā 75A, Rīgā (kadastra Nr. 01000280015; kadastra apzīmējums 01000280015), atsavināšanu


[bookmark: _Hlk227681058]Adresāts: SIA “Tērbatas dārzs” (reģistrācijas Nr. 40203555366; juridiskā adrese: Cēsu iela 31 k-3, Rīga, LV-1012), kura ir zemes vienību Tērbatas ielā 78A, Rīgā (kadastra apzīmējums 01000280033), Tērbatas ielā 78B, Rīgā (kadastra apzīmējums 01000280046), Tērbatas ielā 78C, Rīgā (kadastra apzīmējums 01000280054), Krišjāņa Barona ielā 75B, Rīgā (kadastra apzīmējums 01000280056), īpašniece (turpmāk arī – Ierosinātāja).

Izskatījusi Ierosinātājas 29.06.2026. atsavināšanas ierosinājumu, Rīgas dome konstatēja:
1) pamatojoties uz Publiskas personas mantas atsavināšanas likuma 4. panta ceturtās daļas 1. punktu, zemes vienību Tērbatas ielā 78A, Rīgā (kadastra apzīmējums 01000280033), Tērbatas ielā 78B, Rīgā (kadastra apzīmējums 01000280046), Tērbatas 
ielā 78C, Rīgā (kadastra apzīmējums 01000280054), Krišjāņa Barona ielā 75B, Rīgā (kadastra apzīmējums 01000280056), īpašniece ierosina atsavināt savām zemes vienībām piegulošo zemes vienību Krišjāņa Barona ielā 75A, Rīgā (kadastra Nr. 01000280015; kadastra apzīmējums 01000280015; turpmāk arī – Zemes starpgabals), kā zemes starpgabalu;
[bookmark: _Hlk167263271][bookmark: _Hlk161677872]2) atbilstoši Publiskas personas mantas atsavināšanas likuma 1. panta 11. punkta “a” apakšpunktam zemes vienība Krišjāņa Barona ielā 75A, Rīgā (kadastra Nr. 01000280015; kadastra apzīmējums 01000280015), 1193 m2 platībā ir zemes starpgabals, jo tās konfigurācija neļauj racionāli izvietot apbūvi atbilstoši Rīgas domes 07.02.2006. saistošajos noteikumos Nr. 38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi” (turpmāk – Saistošie noteikumi) noteiktajām prasībām;
3) Zemes starpgabals ierakstīts Rīgas pilsētas zemesgrāmatas nodalījumā Nr. 100000470113, un īpašuma tiesības uz to nostiprinātas Rīgas valstspilsētas pašvaldībai;
4) Zemes starpgabals iznomāts Ierosinātājai līdz 14.12.2034. piebraucamā ceļa būvniecībai un teritorijas labiekārtošanai un uzturēšanai;
5) Zemes starpgabals atrodas teritorijā, kurā teritorijas izmantošanas un apbūves prasības papildus Saistošajiem noteikumiem nosaka ar Rīgas pilsētas būvvaldes 12.02.2018. vispārīgo administratīvo aktu Nr. BV-18-22-ls “Par detālplānojuma zemes vienībām Krišjāņa Barona ielā 75, Rīgā (kadastra apzīmējums 01000280032), un Krišjāņa Barona 
ielā 75A, Rīgā (kadastra apzīmējums 01000280015), apstiprināšanu” apstiprinātais detālplānojums (turpmāk – Detālplānojums). Zemes starpgabals visā platībā atrodas centru apbūves teritorijā (JC-02), kur atļautā izmantošana ir apstādījumu ierīkošana, teritorijas labiekārtošana un inženierkomunikāciju izvietošana, kas noteikta Detālplānojuma teritorijas izmantošanas un apbūves nosacījumu 43. punktā; 
6) īstenojot Detālplānojumu, ir veikta zemes vienības Krišjāņa Barona ielā 75, Rīgā (kadastra apzīmējums 01000280032), sadale un izveidotas sešas jaunas zemes vienības, no kurām Zemes starpgabalam piegul četras zemes vienības – Tērbatas ielā 78A, Rīgā (kadastra apzīmējums 01000280033), Tērbatas ielā 78B, Rīgā (kadastra apzīmējums 01000280046), Tērbatas ielā 78C, Rīgā (kadastra apzīmējums 01000280054), un Krišjāņa Barona ielā 75B, Rīgā (kadastra apzīmējums 01000280056);
7) atbilstoši Saistošajiem noteikumiem un Rīgas vēsturiskā centra un tā aizsardzības zonas teritorijas plānojuma (turpmāk – Teritorijas plānojums) grafiskajai daļai Zemes starpgabals visā platībā atrodas valsts nozīmes pilsētbūvniecības pieminekļa “Rīgas pilsētas vēsturiskais centrs” (valsts aizsardzības Nr. 7442) robežās un UNESCO Pasaules mantojuma vietas Nr. 852 “Rīgas vēsturiskais centrs” teritorijā. Rīgas vēsturiskā centra un tā aizsardzības zonas saglabāšanas, aizsardzības, izmantošanas, kultūrvēsturiskās vides pārveidošanas, kā arī attīstības projektu īstenošanas kārtību un prasības nosaka Rīgas vēsturiskā centra saglabāšanas un aizsardzības likums un Ministru kabineta 08.03.2004. noteikumi Nr. 127 “Rīgas vēsturiskā centra saglabāšanas un aizsardzības noteikumi”;
8) Zemes starpgabala teritorijas izmantošanā jāievēro visu veidu aizsargjoslas un citi Zemes starpgabala izmantošanas aprobežojumi atbilstoši Teritorijas plānojuma grafiskās daļas plānam “Galvenās aizsargjoslas un citi zemesgabalu izmantošanas aprobežojumi” un Saistošo noteikumu 2.17. apakšnodaļas prasībām, Detālplānojuma teritorijas izmantošanas un apbūves nosacījumu 2.7. apakšnodaļas prasībām, kā arī ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprināto Rīgas teritorijas plānojuma teritorijas izmantošanas un apbūves noteikumu 2.15. apakšnodaļas prasībām un Rīgas teritorijas plānojuma grafiskās daļas kartei “Galvenās aizsargjoslas un citi zemesgabalu izmantošanas aprobežojumi”. Zemes starpgabalam jānodrošina piekļūšana un vides pieejamība atbilstoši Saistošo noteikumu 
2.6. un 3.16. apakšnodaļas prasībām un Detālplānojuma teritorijas izmantošanas un apbūves nosacījumu 2.4. apakšnodaļas prasībām;
9) Zemes starpgabalā atrodas gaismas laternas – apgaismes stabi –, kas pieslēgti Rīgas valstspilsētas pašvaldības Ārtelpas un mobilitātes departamenta valdījumā esošajam ārējās apgaismes inženierkomunikāciju tīklam; apgaismes stabiem piekļūšana jānodrošina atbilstoši Enerģētikas likuma 23. panta trešajai daļai, kurā noteikts, ka nekustamā īpašuma īpašnieks vai valdītājs nodrošina iespēju energoapgādes komersanta personālam piekļūt pie attiecīgajā īpašumā, arī liegumzonā, slēgtā teritorijā vai ēkā esošajiem energoapgādes komersanta objektiem, lai veiktu šo objektu rekonstrukciju, renovāciju vai ar to ekspluatāciju saistītus darbus;
10) Zemes starpgabals piegul vienīgi Ierosinātājai piederošām zemes vienībām Tērbatas ielā 78A, Rīgā (kadastra apzīmējums 01000280033), Tērbatas ielā 78B, Rīgā (kadastra apzīmējums 01000280046), Tērbatas ielā 78C, Rīgā (kadastra apzīmējums 01000280054), un Krišjāņa Barona ielā 75B, Rīgā (kadastra apzīmējums 01000280056); 
11) atbilstoši Teritorijas plānojumam zemes vienības Tērbatas ielā 78B, Rīgā (kadastra apzīmējums 01000280046), un Tērbatas ielā 78C, Rīgā (kadastra apzīmējums 01000280054), nerobežojas ar ielu sarkanajām līnijām, un tām nav nodrošināts pieslēgums koplietošanas ielai, tādējādi šīm zemes vienībām Zemes starpgabals nepieciešams piekļuves nodrošināšanai. Ierosinātāja savā ierosinājumā norāda, ka pēc Zemes starpgabala iegūšanas īpašumā veiks zemes robežu pārkārtošanu (zemes ierīcību), lai nodrošinātu normatīvajiem aktiem atbilstošas piekļuves iespējas savām zemes vienībām;
12) Publiskas personas mantas atsavināšanas likuma 44. panta astotās daļas 1. punktā noteikts, ka zemes starpgabalu, kas nepieciešams, lai nodrošinātu pieslēgumu koplietošanas ielai, var atsavināt (pārdot) tam zemes vienības īpašniekam, kura zemei piegul attiecīgais zemes starpgabals, tādējādi Ierosinātāja Zemes starpgabalu var iegūt īpašumā vienīgi kā zemes vienību Tērbatas ielā 78B, Rīgā (kadastra apzīmējums 01000280046), un/vai Tērbatas ielā 78C, Rīgā (kadastra apzīmējums 01000280054), īpašniece. Savukārt Ierosinātājas zemes vienību Tērbatas ielā 78A, Rīgā (kadastra apzīmējums 01000280033), un Krišjāņa Barona ielā 75B, Rīgā (kadastra apzīmējums 01000280056), īpašuma tiesības nerada šādas subjektīvās tiesības;
13) Detālplānojuma teritorijas izmantošanas un apbūves nosacījumu 37. punktā ir noteikts, ka Detālplānojuma risinājumu realizācijai atbilstoši tā grafiskās daļas kartei “Zemes vienību robežu pārkārtošanas risinājums” Zemes starpgabalā vai tā daļas lietošanai (8 m2, 8 m2 un 48 m2 platībā) par labu Ierosinātājas zemes vienībām ir nodibināms ceļa servitūts vai cits tiesību normās paredzēts Zemes starpgabala vai tā daļas lietošanas pamats atbilstoši starp iesaistīto īpašumu (zemes vienību) īpašniekiem noslēgtas vienošanās noteikumiem (tai skaitā arī noma (pastāv pašreiz), apbūves tiesība un īpašuma tiesība, atsavinot zemes starpgabalu);
[bookmark: _Hlk227072821][bookmark: _Hlk227681747]14) pēc Zemes starpgabala iegūšanas Ierosinātājas īpašumā Detālplānojumā paredzēto risinājumu optimālai realizācijai veicama zemes ierīcība, un Zemes starpgabals (tā daļas) konsolidējams ar zemes vienībām Tērbatas ielā 78A, Rīgā (kadastra apzīmējums 01000280033), Tērbatas ielā 78B, Rīgā (kadastra apzīmējums 01000280046), Tērbatas 
ielā 78C, Rīgā (kadastra apzīmējums 01000280054), un Krišjāņa Barona ielā 75B, Rīgā (kadastra apzīmējums 01000280056), tā nodrošinot Detālplānojuma prasību īstenošanu, kā arī zemes starpgabalu likvidēšanu Rīgas valstspilsētas pašvaldībā;
15) Publiskas personas finanšu līdzekļu un mantas izšķērdēšanas novēršanas likuma 3. pantā noteikts, ka pašvaldībai jārīkojas ar finanšu līdzekļiem un mantu lietderīgi un manta atsavināma un nododama īpašumā vai lietošanā citai personai par iespējami augstāku cenu;
16) lai sasniegtu Publiskas personas mantas atsavināšanas likumā un Publiskas personas finanšu līdzekļu un mantas izšķērdēšanas novēršanas likumā noteiktos mērķus, nodrošinātu pilnvērtīgu Detālplānojuma īstenošanu un ņemot vērā visus esošos faktiskos un tiesiskos apstākļus, proti, Zemes starpgabals nepieciešams piekļūšanai pie divām viena īpašnieka zemes vienībām un Zemes starpgabalu var iegūt īpašumā tikai Ierosinātāja, ir tiesiski, racionāli un lietderīgi atsavināt Zemes starpgabalu nedalītu, tā esošajās robežās un platībā Ierosinātājai, pārdodod to par brīvu cenu. Ierosinātājas kā Zemes starpgabala pontenciālās ieguvējas turpmākos pienākumus un tiesības detalizēti nosaka gan Detālplānojums, gan Rīgas domes saistošie noteikumi, gan citi publiskas personas mantas atsavināšanas, teritorijas plānošanas, zemes ierīcības un būvniecības jomu reglamentējošie normatīvie akti.
Ņemot vērā iepriekš konstatēto un ievērojot zemes resursu labas pārvaldības principus, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta pirmo daļu un ceturtās daļas 1. punktu, 5. panta pirmo, 4.1 un piekto daļu, 37. panta pirmās daļas 4. punktu, 44. panta astotās daļas 1. punktu, Rīgas dome nolemj:

1. Atsavināt Rīgas valstspilsētas pašvaldības zemes vienību (zemes starpgabalu) Krišjāņa Barona ielā 75A, Rīgā (kadastra Nr. 01000280015; kadastra apzīmējums 01000280015), 1193 m2 platībā, pārdodot par brīvu cenu zemes vienības Tērbatas ielā 78B, Rīgā (kadastra apzīmējums 01000280046), un zemes vienības Tērbatas ielā 78C, Rīgā (kadastra apzīmējums 01000280054), īpašniekam.

2. Rīgas valstspilsētas pašvaldības Īpašuma departaments ir atbildīgs par lēmuma izpildi.

